Forma patvirtinta

Prienų rajono savivaldybės

mero 2020 m. sausio16d.

potvarkiu Nr. P1-14

**JIEZNO KULTŪROS IR LAISVALAIKIO CENTRO**

**2020 METŲ VEIKLOS ATASKAITA**

2021-01-27 Nr.(1.9)-2

1. Trumpa informacija apie įstaigą

Jiezno kultūros ir laisvalaikio centro (toliau kultūros centro) teisinė forma – biudžetinė įstaiga, įregistruota juridinių duomenų registre, kodas 301792626. Kultūros centro savininkas – Prienų rajono savivaldybė. Kultūros centro savininko teises ir pareigas įgyvendinanti institucija – Prienų rajono Savivaldybės taryba.

Kultūros centro buveinė – J. Basanavičiaus g. 20, LT-59 426 Jieznas, Prienų r. sav. Kultūros centro veikla yra neterminuota. Kultūros centro finansiniai metai sutampa su kalendoriniais metais. Kultūros centras viešuosius pranešimus apie veiklą skelbia vietos spaudoje, Jiezno kultūros ir laisvalaikio centro Facebook paskyroje ir interneto svetainėje [www.jieznokc.lt](http://www.jieznokc.lt).

Kultūros centras 2020 m. dirbo sudėtingomis ekstremaliomis sąlygomis, esant karantinui. Šiomis sąlygomis kultūros centras pakeitė teikiamų paslaugų specifiką, organizavo virtualius renginius, koncertus, edukacines programas, parodas. Šiuos renginius žiūrovams siūlė nuotoliniu būdu. Vasaros laikotarpiu vyko kontaktiniai renginiai ir koncertinės išvykos.

Kultūros ir laisvalaikio centro veiklos programos tikslai yra ilgalaikiai ir tęstiniai. 2020 m. buvo tobulinama teikiamų paslaugų kokybė, kad būtų tinkamai įgyvendinami Jiezno kultūros ir laisvalaikio centro nuostatuose patvirtinti punktai. Pasinaudojant socialiniais tinklais, buvo sudarytos sąlygos Jiezno miesto ir seniūnijos gyventojams virtualiai susipažinti su įvairių žanrų profesionaliu ir mėgėjų menu, vykdoma sociokultūrinė veikla, saugojama ir populiarinama etninė kultūra, vietos kultūros paveldas.

* 1. **Prienų rajono savivaldybės strateginio plėtros plano priemonių įgyvendinimas**

Jiezno kultūros ir laisvalaikio centras, siekdamas nuostatuose apibrėžtų ilgalaikių tikslų bei vykdydamas jam priskirtas funkcijas, organizuoja veiklą vadovaudamasis Prienų rajono savivaldybės strateginiame plėtros plane kultūros plėtrai regione skatinti numatytais prioritetais ir šiems prioritetams įgyvendinti keliamais tikslais, uždaviniais bei keliamiems tikslams ir uždaviniams įgyvendinti suplanuotomis priemonėmis.

**2.5. tikslas „Sudaryti sąlygas žmogaus kūrybinei raiškai ir visapusiškai asmenybės raidai, plėtoti kultūrinės veiklos pasirinkimo galimybesvietosgyventojams bei atvykstantiems svečiams ir turistams“**

2020 m. Jiezno kultūros ir laisvalaikio centras partnerystės teisėmis dalyvavo Prienų Just. Marcinkevičiaus viešosios bibliotekos projekte „Atgaiva sielai“. Vykdant projekto įsipareigojimus kultūros centro kolektyvai surengė 6 koncertines išvykas į Rumšiškių, Šilavoto, Balbieriškio ir kt. senelių namus, slaugos ligonines. Kultūros centro kolektyvas parengė „Trijų karalių“ teatralizuotą pasirodymą, kurį pristatė Jiezno, Žiežmarių parapijos bažnyčiose. 2019–2020 m. Jiezno kultūros ir laisvalaikio centras vykdė Prienų VVG projektą „Dzūkijos piliakalnių kelias“. 2020 m. vyko projekto „Dzūkijos piliakalnių kelias“ leidinio parengimas ir pristatymas. Jiezno kultūros ir laisvalaikio centras leidiniui paruošė aprašymus ir fotonuotraukas apie Prienų rajono dzūkiškojo krašto piliakalnius. Informacinis leidinys skatina turizmą po Jiezno-Stakliškių kraštą. Rudenį apsilankė 2 ekskursijos.

**2.5.1. uždavinys „Plėtoti esamą kultūros sektoriaus situaciją ir sudaryti sąlygas naujoms kultūrinių veiklų iniciatyvoms reikštis“**

2020 m. šiam uždaviniui buvo skiriamas didelis dėmesys. Esant pandemijai reikėjo ieškoti naujų darbo formų. Parodas rengėme kultūros centro languose, tokiu būdu jos buvo prieinamos žiūrovams. Darbas su meno mėgėjų kolektyvais vyko vasaros laikotarpiu. Jiezno miesto aikštėje buvo surengta amatų ir muzikos šventė „Po Šv. Roko atlaidų“. Darbas su vaikų kolektyvais vyko naudojantis ZOOM programa. Pastatyti ir youtube kanale paskelbti 2 spektakliai vaikams, atlikti miesto eglės įžiebimo pasirengimo darbai, įžiebimas transliuotas youtube kanale. Meno mėgėjų kolektyvų vadovai parengė virtualius koncertus Žmonių su negalia bei Medicinos darbuotojų dienai, juos transliavo įstaigos facebook paskyroje.

**Priemonė 2.5.1.3 „Originalių viešųjų kultūrinių erdvių plėtra“**

Jau daug metų Jiezno kultūros ir laisvalaikio centro renginiai vyksta naujose erdvėse. Šiais metais, kuomet reikėjo laikytis atstumų, dauguma renginių vyko lauko sąlygomis. Kultūros ir laisvalaikio centro prieigose kiekvieną vasaros mėnesio penktadienį rodėme lauko kiną. Lietuvos Nacionalinio muziejaus edukacijas vykdėme taip pat kultūros ir laisvalaikio centro prieigose. Didžiausią 2020 m. renginį „Po šv. Roko atlaidų“ organizavome atnaujintoje Jiezno miesto Nepriklausomybės aikštėje.

1.2. Įstaigos metinio veiklos plano įgyvendinimas

Įstaigos veiklos programa parengta siekiant užtikrinti kultūros įstaigos teikiamų paslaugų įvairovės plėtrą, kultūrinių paslaugų kokybę, kultūros įstaigos aplinkos kūrimą bei palaikymą. Etninės kultūros bei mėgėjų meno tradicijų išsaugojimą ir tęstinumą, bendruomeninių kultūrinių iniciatyvų palaikymą ir kūrybinių veiklų poreikio skatinimą.

Į 2020 m. renginių planą įtraukti ir vykdyti renginiai, skirti Seimo paskelbtiems atmintiniems metams. Išskirtinis dėmesys suteiktas Lietuvos Nepriklausomybės atkūrimo 30-mečiui minėti. Suorganizuotas renginys „Krašto savanoriai – Lietuvos didvyriai“, skirtas Jiezno krašto žuvusiems savanoriams pagerbti ir jų atminimą įamžinti paminklinėje lentoje. Renginyje buvo atiduota derama pagarba žuvusiems Jiezno krašto savanoriams. Kovo 11-ąją organizavome renginį „Gojaus miško didvyriai“. Šis istorinis renginys sujungė 3-jų seniūnijų – Jiezno, Stakliškių, Butrimonių – mokyklas, bendruomenes, kultūros įstaigas, buvo gražaus bendradarbiavimo pavyzdys. Renginyje dalyvavo Lietuvos šaulių, tremtinių, politinių kalinių organizacijų atstovai. Gojaus miške, partizanų žūties vietoje, buvo pastatytas atminimo paminklas didvyriams, vyko minėjimas, suvienijęs daug jaunimo ir vyresnės kartos žmonių. Renginys buvo filmuojamas Lietuvos televizijos, transliuotas „Panoramos“ laidoje.

Minėjome Seimo paskelbtus Tautodailės metus. 2 mėnesius kultūros ir laisvalaikio centre veikė Lietuvos Nacionalinio muziejaus tautodailės paroda „Tautinis kostiumas – graži nesenstanti mada“. Muziejaus specialistės išradingai pristatė parodą. Susidomėjimas paroda buvo didelis, sulaukėme dalyvių iš kitų rajonų. Specialistės surengė dvi edukacijas „Vilna ir rengia, ir šildo“ bei „Lino istorija“.

Tęsėme tradicinio renginių ciklo „Kūrybos vakaras namuose“ renginius. Šias metais muzikos vakarą surengė kraštietė Roma Ruočkienė, kraštietė tautodailininkė Nijolė Kuktienė pristatė floristikos darbų parodą.

2020-aisiais, dėl Covid-19 pandemijos, organizuoti masines seniūnijos vasaros šventes buvo draudžiama, todėl pagrindinė seniūnijos Joninių šventė neįvyko. Dėl draudimo būriuotis atšaukėme regioninius meno mėgėjų renginius: tradicinį vokalinių dainų festivalį ir mėgėjų teatrų festivalį „Diena Pacų rūmuose“.

1. **Įstaigos lėšos ir išlaidos**
   1. **Lėšos**

|  |  |  |  |  |  |  |
| --- | --- | --- | --- | --- | --- | --- |
| **Gautos lėšos, Eur** | | | | | | |
| **Iš viso** | **Iš jų** | | | | | |
| **Biudžeto (steigėjo) lėšos** | **Valstybės lėšos** | **Už mokamas paslaugas** | | **Programų, projektų lėšos** | **Fizinių, juridinių asmenų parama** |
| **Patalpų nuoma** | **Kitos mokamos paslaugos** |
| **75750** | **75400** |  | **0** | **50** |  | **300** |

**2.2. Išlaidos, Eur**

|  |  |  |
| --- | --- | --- |
| **Iš viso** | **Darbo užmokesčiui** | **Turtui įsigyti ir finansiniams**  **įsipareigojimams vykdyti** |
| **75750** | **63700** | **5000** |

**Papildomų finansinių išteklių pritraukimas** *(informacija apie įgyvendintus ir vykdomus projektus, programas, rėmėjų paramą, partnerių indėlį ir kt.).*

Kadangi 2020 m. nebuvo organizuojama didžiausia seniūnijos vasaros šventė ir pagrindiniai festivaliai, todėl rėmėjai skyrė 300 eur paramą krašto amatų ir muzikos šventei „Po Šv. Roko atlaidų“.

**2020 m. vykdyti projektai:**

Projekte „Atgaiva sielai“ dalyvavome partnerystės teisėmis. Projektą finansavo Lietuvos kultūros taryba ir Prienų r. savivaldybė. Vykdytoja – Prienų Just. Marcinkevičiaus viešoji biblioteka. Projekto pagrindinis tikslas: pagyvenusiems žmonėms pristatyti knygas, iliustruojant pristatymą, papildant muzikinėmis programomis. Kultūros centro kolektyvai surengė 6 koncertinius pasirodymus.

**Žmogiškųjų išteklių valdymas** *(trumpas aprašymas apie įstaigos darbuotojus, jų kompetenciją, kvalifikaciją)*

Jiezno kultūros ir laisvalaikio centre dirba kvalifikuoti darbuotojai: 2 turintys ilgalaikę darbo patirtį kultūros srityje, 2 turintys profesinio bakalauro išsilavinimus, 2 – universitetinius išsilavinimus, folkloro kolektyvo vadovė, turinti ilgalaikę darbo ir tradicijų perėmimo patirtį. 2020 m. darbuotojai dalyvavo 8-iuose nuotoliniuose kvalifikacijos kėlimo kursuose ir seminaruose. Jiezno kultūros ir laisvalaikio centras į renginių organizavimo grupes įtraukia seniūnijos nevyriausybines organizacijas, bendruomenes, seniūnaičius, kraštiečius. Jie savanorišku darbu prisideda prie kiekvieno renginio organizavimo. Partnerystės ryšiai užmegzti su Lietuvos krašto apsaugos savanorių pajėgų organizacijomis, Lietuvos šaulių sąjunga.

* 1. **Lentelė** *(pildo kultūros įstaigos)*

|  |  |  |  |  |  |  |
| --- | --- | --- | --- | --- | --- | --- |
|  | **Etatų skaičius** | **Darbuotojų**  **skaičius** | **Darbuotojų išsilavinimas (skaičius)** | | | |
| **Aukštasis**  **universitetinis** | **Aukštasis neuniversi-tetinis** | **Aukštesnysis arba specialusis vidurinis** | **Kitas** |
| Kultūros ir meno darbuotojai | 4 | 5 | 1 | 2 | 1 | **Nebaigtas vidurinis** |
| Kiti darbuotojai | 1,5 | 3 | 2 | - | 1 |  |
| **Iš viso:** | **5,5** | **8** | **3** | **2** | **2** | **Nebaigtas vidurinis** |

**3. Įstaigos veiklos rodikliai**

**3.1Lentelė***(pildo kultūros ir laisvalaikio centrai)*

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Meno kolektyvas** | **Dalyvių sk.** | | **Kolektyvo meninio lygio kategorija, kada suteikta** | **Meno kolektyvo vadovas, jo darbo krūvis** | **Svarbiausi meno kolektyvo pasiekimai** |
| **Suaugusiųjų** | **Vaikų** |
| 1. | Folkloro ansamblis „Jieznelė“ | 19 |  | III, suteikta 2018 m. | Ingrida Valentienė, 1 etatas | Dalyvavo Lietuvos Nepriklausomybės 30-mečio renginiuose Jiezne. |
| 2. | Vaikų folkloro ansamblis „Jieznelė“ |  | 16 | I, suteikta 2018 m. | Ingrida Valentienė, 1 etatas | Dėl Covid-19 pandemijos festivaliai ir respublikinė dainų šventė buvo atšaukti. |
| 3. | Mišrus vokalinis ansamblis „Jieznelė“ | 10 | 1 | III, suteikta 2016 m. | Danguolė Smalskienė, 0,5 etato | Dalyvavo respublikiniame vokalinių ansamblių konkurse „Sidabriniai balsai“. Ansambliui suteikta III-a meninės veiklos kategorija.  Ansamblio sekstetas surengė „Trijų karalių“ teatralizuotus pasirodymus Jiezno, Žiežmarių parapijų bažnyčiose. |
| 4. | Mėgėjų teatras | 10 | - | II, suteikta 2018 m. | Angelė Jaruševičienė,  1 etatas | Dalyvavo respublikiniame klojimų teatrų festivalyje“Vėtrungė“Serbentinės k. Lietuvos Nepriklausomybės dienos 30-mečiui skirtą spektaklį „Tėviškės palikimas“ parodė Jiezno kultūros ir laisvalaikio centre. |
| 5. | Liaudiška kapela „Jieznelė“ | 10 | - | - | Ingrida Valentienė, 1 etatas | Dalyvavo regioninėje kapelų šventėje „Grok, Jurgeli,2019“, projekte „Atgaiva sielai“. |
| 6. | Lėlių teatras | - | 16 | - | Angelė Jaruševičienė, 1 etatas | Naudojant ZOOM programą pastatė 2 spektaklius:“Raudonkepuraitė“ir „Jokūbo Kalėdos“. Transliavo youtube kanale. |
| 7. | Solistų, duetų vokalinis dainavimas | 3 | 1 | - | Tomas Ivanauskas,0,5 etato | Surengė 2 virtualius pasirodymus, esant karantinui. Dalyvavo projekte „Atgaiva sielai“. |

* 1. **Lentelė***(pildo kultūros ir laisvalaikio centrai)*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Kultūros ir laisvalaikio centras,**  **kultūrinio gyventojų aptarnavimo**  **zona** | **Mėgėjų meno kolektyvų koncertai, spektakliai** | | | | | | **Profesionaliojo meno sklaida** | | | | | | | | **Kiti renginiai** | | | | | | | | | | | | | **Visi renginiai 5+13+25** | **Iš jų: vaikams ir jaunimui** |
| *Kultūros įstaigoje* | ***Dalyviai ir lankytojai*** | *Išvykose Lietuvoje (skaičiuojama 1 išvyka – 1 renginys)* | *Išvykose užsienyje (skaičiuojama 1 išvyka – 1 renginys)* | ***Iš viso renginių (1+3+4)*** | ***Dalyviai išvykose*** | *Parodos* | *Lankytojai* | *Koncertai (klasikinės, džiazo muzikos)* | *Lankytojai* | *Spektakliai* | *Lankytojai* | ***Visi renginiai (7+9+11)*** | ***Visi lankytojai (8+10+12)*** | *Tautodailės ir kt. parodos* | *Lankytojai* | *Edukaciniai renginiai* | *Dalyviai ir lankytojai* | *Kino filmai* | *Lankytojai* | *Pramoginės muzikos koncertai* | *Dalyviai ir lankytojai* | *Kiti renginiai* | *Dalyviai ir lankytojai* | ***Visi renginiai 15+17+19+21+23*** | *Meno kolektyvų, studijų, būrelių, klubų ir kt. lankytojai* | ***Visi lankytojai ir dalyviai 2+6+14+16+18+20+22+24+26*** |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 |
|  | 13 | 4500 | 12 | - | 25 | 84 | 3 | 320 | 1 | 105 | - | - | 4 | 425 | 3 | 250 | 3 | 82 | 3 | 110 | 1 | 90 | 9 | 1700 | 19 | 300 | 7541 | 48 | 8 |

2020 m. Jiezno kultūros ir laisvalaikio centre suorganizuoti 8 virtualūs renginiai, apsilankė 6500 žiūrovų.

**4. Svarbiausi pasiekimai, pokyčiai**

Svarbiu pasiekimu laikome Jiezno kultūros ir laisvalaikio centre pradėtus organizuoti virtualius renginius, kad esant ekstremalioms sąlygoms ir karantinui žiūrovams galėjome pasiūlyti virtualias parodas, surengtas netgi languose. Darbui su kolektyvais naudojome Zoom programą, kurios pagalba galėjome sukurti ir vaikams parodyti 2 spektaklius. Lietuvos kultūros tarybai parengėme reikšmingą kraštui projektą, kurį vykdysime 2021m.

Išplėtėme bendradarbiavimo ryšius. Sudarėme bendradarbiavimo sutartis su Lietuvos krašto apsaugos savanorių pajėgų kariuomene, Prienų rajono muzikos mokyklomis ir gimnazijomis.

**5. Problemos, galimi problemų sprendimo būdai. Numatomi veiklos tobulinimo planai ir uždaviniai kitais metais**

2020–aisiais iškilo problema dėl meno mėgėjų kolektyvų darbo, renginių organizavimo, tačiau sutaupius lėšas dėl nevykusių renginių pagerinome įstaigos materialinę bazę. Įsigijome elektrinį klavišinį instrumentą, smuiką, spintas tautinių kostiumų sandėliavimui, kėdes repeticijų kambariui. Atnaujinome scenos laiptus.

Įstaigoje būtina atlikti antro aukšto patalpų elektros instaliacijos darbus, kadangi esanti situacija kelia gaisro pavojų. Dėl remonto pateikėme paraišką Prienų r. savivaldybės merui.

Direktorė Dalia Vertinskienė